કેન્દ્ર સરકારે બુધવારે ખરીફ પાકના ટેકાના ભાવમાં સૌથી મોટો વધારો જાહેર કર્યો છે અને તેનાથી કેન્દ્ર સરકારની તિજોરી પર ભયંકર બોજો પડી ગયો છે. ચૂંટણી માટે ખેડૂતોને આકર્ષવાના પ્રયાસમાં કેન્દ્ર સરકારની તિજોરી પર આ અસü બોજો પડી રહ્યાે છે ત્યારે આગામી દિવસોમાં સરકાર નાણાકીય સંકટનો સામનો કરે તેવી પણ સંભાવના છે. લગભગ બધા રાજયોમાં ખેડૂતોને લાભ આપવાની કેન્દ્ર સરકારે જાહેરાત કરી છે અને હજુ આ બોજો વધવાનો છે અને આ બોજો ઘટાડવા માટે કેન્દ્ર સરકાર ટેકસ કે સેસમાં વધારા કરે તેવી પણ સંભાવના નકારી શકાય એમ નથી. કારણકે સરકારની તિજોરી તો લોકોના પૈસાથી જ ભરાય છે અને લોકો પાસેથી જ આ વસુલાત કરવામાં આવશે.